《登白云绝顶望罗浮》
明代·冯绍京

石罅天开古洞幽，安期遗舄至今留。灵岩尚长尧时韭，丛樾中藏汉代楸。

竟与王乔璈笛伴，不从徐市制书求。至今避地金银阙，蓬岛瑶池汗漫游。

作者简介：冯绍京，字敬宇。顺德人。明神宗万历元年（一五七三）举人，官睢宁知县，有《翁山吟》。事见清道光《广东通志》卷七五、清康熙《顺德县志》卷七。